钦定古今图书集成/明伦汇编/氏族典/第471卷 > 《廖用贤尚友录》 > 蔡廷玉
## 钦定古今图书集成/明伦汇编/氏族典/第471卷 > 《廖用贤尚友录》 > 蔡廷玉

按《唐书蔡廷玉传》：“廷玉，幽州昌平人，与朱泚同里，闬
少相狎近，泚为幽州节度使，奏署幕府。是时幽州兵
骄悍，日思吞并，不知有上下礼法。廷玉因劝泚入朝，
泚将听，诸校怒，缚廷玉辱之，廷玉无挠辞，泚不忍杀，
囚之，廷玉复不屈。又有朱体微者，亦泚腹心，廷玉有
建白，体微辄左右之，故泚愈信桀傲，稍革。泚畏弟滔”
偪己，滔亦劝泚入朝，乃以军属滔。廷玉、体微随泚到
朝。德宗为太子时，知廷玉名，及见，礼眷殊渥。泚统幽
州行营为泾原、凤翔节度使，诏廷玉以大理少卿为
司马，体微为要籍。滔有请于泚，或不顺，廷玉必折之，
俾循故法。左右有恶廷玉者，妄云素毁滔，滔表言“二
人离间骨肉，请杀于有司。”亦遗泚书。泚恚滔夺其军，
不从。会滔以幽州叛，帝示滔表，而泚亦白发其书，乃
归罪于二人。贬廷玉柳州司户参军，体微南浦尉以
慰滔。廷玉至灵宝，自投于河死。